এখন প্রয়োজন এমন একটি স্বেচ্ছাসেবী সংগঠন যারা এই মহামানবদের আমলনামা নিয়ে হাজির হবেন প্রতিটি নির্বাচনী এলাকায়। সাধারণ মানুষকে তাদের বৃত্তান্ত জানাবেন। জনগণ তখন মার্কা না দেখে তুলনামূলক বিচারে ভাল মানুষটিকে বেছে নিতে পারবেন সহজেই। এমন অনেক যোগ্য লোক আপনার এলাকায় আছেন যারা বড় দলগুলোকে সমর্থন করেন না। তারা ইচ্ছে থাকা সত্বেও নির্বাচনে অবতীর্ন হন না অর্থ ও পেশিশক্তির কাছে টিকতে পারবেন না বলে। তাদের সুযোগ করে দিতে এবং সাহস যোগাতেই পাশে দাঁড়ান প্রয়োজন গণমাধ্যমসহ সমাজের বিবেকবান সচেতনমহলের। এখন যারা ক্ষমতার দম্ভে ধরাকে সরা জ্ঞান করে ইচ্ছেমত নেতা চাপিয়ে দেন। তখন তারাও বাধ্য হয়ে অপেক্ষাকৃত ভাল লোককে দলীয় মনোনয়ন দেবেন।